राज्यों और केंद्र शासित प्रदेशों के विद्युत, नवीन और नवीकरणीय ऊर्जा एवं खान मंत्रियों का दो दिवसीय सम्मेलन 7 और 8 अक्टूबर को वडोदरा, गुजरात में आयोजित किया जायेगा। विद्युत, कोयला, नवीन और नवीकरणीय ऊर्जा और खान राज्य मंत्री (स्वतंत्र प्रभार) श्री पीयूष गोयल सम्मेलन का उद्घाटन करेंगे। दो दिवसीय सम्मेलन का उद्देश्य वर्तमान में चल रही विभिन्न योजनाओं / कार्यक्रमों के कार्यान्वयन की समीक्षा करना और बिजली, कोयला, नवीकरणीय ऊर्जा तथा खान क्षेत्रों से संबंधित मुद्दों पर विचार विमर्श करना है।